proxectonos/corpus_dominio_legal_administrativo_tmp huggingface dataset:
RESOLUCIÓN do 28 de xuño de 2022, da Dirección Xeral de Formación Profesional, pola que se designan os membros e se fai pública a composición do xurado de selección que analizará e valorará as solicitudes das persoas aspirantes aos premios extraordinarios na modalidade de ensinanzas artísticas profesionais nos ámbitos de Música, de Danza e de Artes Plásticas e Deseño na Comunidade Autónoma de Galicia, correspondentes ao curso 2021/22.
Consellería de Cultura, Educación, Formación Profesional e Universidades — III. Outras disposicións — 08/07/2022

En virtude da autorización conferida pola disposición derradeira primeira da Orde do 7 de xuño de 2022 pola que se convocan os premios extraordinarios na modalidade de ensinanzas artísticas profesionais nos ámbitos de Música, de Danza e de Artes Plásticas e Deseño na Comunidade Autónoma de Galicia correspondentes ao curso 2021/22 (Diario Oficial de Galicia núm. 120, do 23 de xuño), e de conformidade co establecido no artigo 11 desa orde, en relación coa composición do xurado de selección encargado da análise e valoración das solicitudes,
Primeiro. Designar os membros do xurado de selección que deberán analizar e valorar as solicitudes dos aspirantes aos premios extraordinarios na modalidade de ensinanzas artísticas profesionais nos ámbitos de Música, de Danza e de Artes Plásticas e Deseño na Comunidade Autónoma de Galicia correspondentes ao curso 2021/22 e facer pública a súa composición que é a que figura no anexo a esta resolución.
Segundo. O xurado poderá dispoñer a constitución dunha comisión técnica especializada para colaborar na valoración dos méritos dos aspirantes.
Terceiro. Esta resolución entrará en vigor o mesmo día da súa publicación.
Santiago de Compostela, 28 de xuño de 2022
a) Ámbito de Música.
Presidente: Juan Durán Alonso, subdirector xeral de Aprendizaxe Permanente e Ensinanzas de Réxime Especial, por delegación do director xeral de Formación Profesional.
Vogais:
– Gustavo Lorenzo Prozzo, inspector de Educación.
– Rosalía Polo Cal, inspectora de Educación.
– Nuria Campo Campo, asesora de Música e Artes Escénicas.
– Secretaria: Raquel González García, asesora de Música e Artes Escénicas.
b) Ámbito de Danza.
Presidente: Juan Durán Alonso, subdirector xeral de Aprendizaxe Permanente e Ensinanzas de Réxime Especial, por delegación do director xeral de Formación Profesional.
Vogais:
– Rubén Vázquez Rodríguez, inspector de Educación.
– María de los Ángeles Gayoso Diz, profesora de Música e Artes Escénicas.
– Nuria Campo Campo, asesora de Música e Artes Escénicas.
– Secretaria: Raquel González García, asesora de Música e Artes Escénicas.
c) Ámbito de Artes Plásticas e Deseño.
Presidente: Juan Durán Alonso, subdirector xeral de Aprendizaxe Permanente e Ensinanzas de Réxime Especial, por delegación do director xeral de Formación Profesional.
Vogais:
– Jesús María Risueño López, inspector de Educación.
– Gonzalo Porral Mato, mestre de taller de Artes Plásticas e Deseño.
– María Rosario Ureña Lara, asesora de Ensinanzas de Réxime Especial.
– Secretaria: Raquel González García, asesora de Música e Artes Escénicas.
EXTRACTO da Orde do 29 de xuño de 2022 pola que se convocan os premios de educación secundaria obrigatoria ao esforzo e á superación persoal correspondentes ao curso 2021/22 (código de procedemento ED311E).
Consellería de Cultura, Educación, Formación Profesional e Universidades — III. Outras disposicións — 11/07/2022

BDNS (Identif.): 638073.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Alumnado que cursou durante o ano académico 2021/22 cuarto curso de educación secundaria obrigatoria no réxime ordinario en calquera dos centros da Comunidade Autónoma de Galicia, que estea proposto polo equipo docente para a expedición do título de graduado en educación secundaria e mereza un especial recoñecemento pola dedicación e polo esforzo demostrados ao longo da etapa en superar as súas dificultades, ben de tipo persoal, educativas e/ou do contorno familiar e sociocultural.
Segundo.
Obxecto
Convocar na Comunidade Autónoma de Galicia os premios de educación secundaria obrigatoria ao esforzo e á superación persoal correspondentes ao curso 2021/22.
Terceiro.
Bases reguladoras
Orde do 29 de xuño de 2022 pola que se convocan os premios de educación secundaria obrigatoria ao esforzo e á superación persoal correspondentes ao curso 2021/22 (código de procedemento ED311E).
Cuarto.
Importe
Vinte (20) premios cunha dotación global de 20.000 €. Cada premio estará dotado con 1.000 €.
Quinto.
Prazo de presentación de solicitudes
O prazo de presentación de solicitudes será dun mes; comezará o día 24 de agosto de 2022 e rematará o día 23 de setembro de 2022.
Santiago de Compostela, 29 de xuño de 2022
RESOLUCIÓN do 30 de xuño de 2022, da Secretaría Xeral Técnica da Vicepresidencia Primeira e Consellería de Economía, Industria e Innovación, pola que se dá publicidade aos convenios de colaboración subscritos pola extinta Vicepresidencia Segunda e Consellería de Economía, Empresa e Innovación no primeiro cuadrimestre do ano 2022.
Vicepresidencia Primeira e Consellería de Economía, Industria e Innovación — III. Outras disposicións — 11/07/2022

O artigo 15.2 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola extinta Vicepresidencia Segunda e Consellería de Economía, Empresa e Innovación nos meses de xaneiro a abril do ano 2022, que se incorpora como anexo a esta resolución.
Santiago de Compostela, 30 de xuño de 2022
RESOLUCIÓN do 29 de xuño de 2022, da Secretaría Xeral para o Deporte, pola que se nomean os membros do xurado cualificador das distincións ao mérito deportivo de Galicia para o ano 2022.
Vicepresidencia Segunda e Consellería de Presidencia, Xustiza e Deportes — III. Outras disposicións — 11/07/2022

Mediante a Resolución do 28 de outubro de 2010, da Secretaría Xeral para o Deporte, créanse as distincións ao mérito deportivo de Galicia, que serán concedidas en recoñecemento do labor ou traxectoria, notoria e exemplar no ámbito deportivo de Galicia, ás persoas físicas ou xurídicas, entidades ou organismos, que estean contribuíndo ou contribuísen ao crecemento, promoción, fomento e excelencia do deporte e da educación física da nosa comunidade autónoma.
Segundo o disposto no artigo 3, o xurado cualificador encargado de realizar a proposta motivada de concesión das distincións estará presidido polo titular da Secretaría Xeral para o Deporte, quen designará os vogais de entre persoas de recoñecido prestixio no ámbito do deporte, da actividade física e da comunicación. Actuará como secretario un funcionario designado polo secretario xeral para o Deporte de entre os que se atopan ao servizo desta secretaría xeral, quen carecerá de voz e voto nas reunións do xurado.
No uso das competencias atribuídas polo Decreto 109/2021, do 15 de xullo, de estrutura orgánica dos órganos superiores e de dirección dependentes da Presidencia da Xunta de Galicia, segundo o disposto na disposición transitoria do Decreto 58/2022, do 15 de maio, polo que se establece a estrutura orgánica da Xunta de Galicia,
Acordo designar os membros do Xurado:
a) Presidente: José Ramón Lete Lasa.
b) Vogais:
a. Bruno López Molina, presidente da Federación Galega de Balonmán e vicepresidente da Ufedega.
b. Javier Rico Díaz, delegado de Deportes da USC.
c. Marta Bobo Arce, directora do Departamento de Educación Física e Deportiva da UDC.
d. Susana Reboreda Morillo, vicerreitora de Extensión Universitaria.
e. Benito Cores Aragunde, xefe de deportes da Compañía Radio Televisión de Galicia.
f. Paulo Alonso Lois, xefe da área de deportes de
La Voz de Galicia
.
g. Borja Golán Santín, deportista profesional de squash.
h. Jorge Rubén Sampedro Grande, subdirector xeral de Plans e Programas.
i. Iván Clavel San Emeterio, xerente da Fundación Deporte Galego.
j. Roberto García Fernández, xefe do Servizo de Deportes da Xefatura Territorial da Coruña.
k. Manuel Otero Méndez, xefe do Servizo de Deportes da Xefatura Territorial de Lugo.
l. Manuel Pérez González, xefe do Servizo de Deportes da Xefatura Territorial de Ourense.
m. Daniel Benavides Alonso, xefe do Servizo de Deportes da Xefatura Territorial de Pontevedra.
n. Jorge Veiga Codesido, técnico da Escola Galega do Deporte.
o. Jesús López Rodríguez, director do Centro Galego de Tecnificación Deportiva.
c) Secretaria: Belia Méndez Rial, xefa do Servizo de Deporte en Idade Escolar.
Santiago de Compostela, 29 de xuño de 2022
DECRETO 126/2022, do 30 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción: senda na AC-524 (concello de Frades), de clave AC/21/133.06, no concello de Frades.
Consellería de Infraestruturas e Mobilidade — III. Outras disposicións — 13/07/2022

Antecedentes:
Primeiro. En data do 28 de marzo de 2022 publicouse no
Diario Oficial de Galicia
núm. 60 o anuncio do 15 de marzo de 2022 polo que se somete ao trámite de información pública o proxecto de construción: senda na AC-524 (concello de Frades), de clave AC/21/133.06, así como a relación individual de bens, dereitos e propietarios afectados polo proxecto referido.
Segundo. Tras a análise dos informes e certificados presentados, o 23 de xuño de 2022 aprobouse o expediente de información pública e o proxecto de construción: senda na AC-524 (concello de Frades), de clave AC/21/133.06.
A actuación prevista no proxecto comprende a creación dun itinerario peonil e ciclista pola marxe esquerda da estrada AC-524, entre os puntos quilométricos (pp.qq.) aproximados 7+820 e 8+590, que permita a conexión entre el núcleo rural de Pibideira e os núcleos do Pazo e Sobre dos Campos, conectando coa senda existente na travesía de Abellá. Ademais das obras de pavimentación, levarase a cabo a execución do sistema de drenaxe de augas pluviais e a reposición daqueles servizos afectados pola execución das obras.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración Autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia na súa reunión do día trinta de xuño de dous mil vinte e dous,
Artigo único.
Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción: senda na AC-524 (concello de Frades), de clave AC/21/133.06.
Santiago de Compostela, trinta de xuño de dous mil vinte e dous
RESOLUCIÓN do 8 de xullo de 2022, da Secretaría Xeral para o Deporte, pola que se nomea un membro do Comité Galego de Xustiza Deportiva.
Vicepresidencia Segunda e Consellería de Presidencia, Xustiza e Deportes — II. Autoridades e persoal — 18/07/2022

Primeiro. O artigo 91 da Lei 3/2012, do 2 de abril, do deporte de Galicia, configura o Comité Galego de Xustiza Deportiva como o órgano administrativo superior da xurisdición deportiva no ámbito territorial da Comunidade Autónoma de Galicia. Está adscrito ao órgano da Administración autonómica competente en materia de deporte e actúa con independencia funcional deste e da Administración xeral da Comunidade Autónoma.
Segundo. A composición do Comité Galego de Xustiza Deportiva regúlase no artigo 92 da Lei 3/2012, do 2 de abril, do deporte de Galicia, e no artigo 4 do Decreto 120/2013, do 24 de xullo, polo que se aproba o Regulamento do Comité Galego de Xustiza Deportiva. De conformidade con estes preceptos, o Comité Galego de Xustiza Deportiva está integrado por un presidente e catro vogais, todos eles licenciados/as en Dereito.
Terceiro. A competencia para o nomeamento dos membros do Comité Galego de Xustiza Deportiva, titulares e suplentes, correspóndelle ao órgano da Administración autonómica competente en materia deportiva.
Cuarto. Mediante a Resolución do 27 de outubro de 2020, da Secretaría Xeral para o Deporte (DOG núm. 224, do 5 de novembro), nomeáronse os membros titulares e suplentes do Comité Galego de Xustiza Deportiva.
Quinto. Mediante escrito dirixido á Secretaría Xeral para o Deporte presentou, ao abeiro do artigo 8 do Decreto 120/2013, do 24 de xullo, polo que se aproba o Regulamento do Comité Galego de Xustiza Deportiva, a súa renuncia voluntaria á condición de membro do Comité Galego de Xustiza Deportiva a vogal titular Carmen José López Rodríguez.
Deste xeito, aceptada a renuncia, faise necesario ditar a presente resolución para nomear un novo membro do Comité Galego de Xustiza Deportiva.
Por todo o exposto e en uso das competencias atribuídas polo Decreto 117/2022, do 23 de xuño, polo que se establece a estrutura orgánica da Vicepresidencia Segunda e Consellería de Presidencia, Xustiza e Deportes da Xunta de Galicia,
Primeiro. Nomear como membro titular do Comité Galego de Xustiza Deportiva a Jorge Barros de la Peña.
Segundo. Ordenar a publicación desta resolución no
Diario Oficial de Galicia
.
Contra esta resolución poderase interpoñer, potestativamente, recurso de reposición ante a Secretaría Xeral para o Deporte no prazo dun mes contado desde o día seguinte ao da súa publicación, de conformidade co establecido no artigo 123 da Lei 39/2015, do 1 de outubro, do procedemento administrativo común das administracións públicas, ou interpoñer directamente recurso contencioso-administrativo ante o Tribunal Superior de Xustiza de Galicia, no prazo de dous meses, de conformidade co establecido no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 8 de xullo de 2022
RESOLUCIÓN do 13 de xullo de 2022 pola que se dá publicidade das axudas concedidas ao abeiro da Resolución do 9 de febreiro de 2022 pola que se establecen as bases reguladoras para a concesión, en réxime de concorrencia non competitiva, das subvencións a concellos de ata 10.000 habitantes para actuacións de mellora das infraestruturas turísticas, e se anuncia a súa convocatoria para o ano 2022 (código de procedemento TU503D).
Axencia Turismo de Galicia — III. Outras disposicións — 20/07/2022

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 23 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas, que se financiarán cun crédito total de 1.000.000,00 €, con cargo á aplicación orzamentaria 05.A2.761A.760.1, código de proxecto 2015 00006, que figuran no anexo desta resolución, concedidas ao abeiro da Resolución do 9 de febreiro de 2022 pola que se establecen as bases reguladoras para a concesión, en réxime de concorrencia non competitiva, das subvencións a concellos de ata 10.000 habitantes para actuacións de mellora das infraestruturas turísticas e se anuncia a súa convocatoria para o ano 2022.
Santiago de Compostela, 13 de xullo de 2022
RESOLUCIÓN do 12 de xullo de 2022 pola que se adxudican as axudas do Programa de unidades mixtas de investigación, convocadas pola Resolución do 31 de decembro de 2021.
Axencia Galega de Innovación — III. Outras disposicións — 20/07/2022

A Resolución da Axencia Galega de Innovación do 31 de decembro de 2021 (DOG número 45, do 7 de marzo) estableceu as bases reguladoras para a concesión, en réxime de concorrencia competitiva, das axudas do Programa de unidades mixtas de investigación e procedeu á súa convocatoria para o ano 2022:
• Modalidade A: axudas para a creación e posta en marcha de novas unidades mixtas de investigación, procedemento IN853A.
• Modalidade B: axudas para a consolidación de unidades mixtas de investigación, procedemento IN853B.
• Modalidade C: axudas para centros mixtos de investigación, procedemento IN853C.
Os artigos 4 e 5 desta resolución de convocatoria establecen os requisitos que deben cumprir, respectivamente, os beneficiarios e as unidades mixtas de investigación para poder optar ás axudas.
A Comisión de Selección prevista no artigo 17 das bases reguladoras, reunida o 7 de xullo de 2022, elaborou unha proposta de financiamento das solicitudes das modalidades A e C por orde decrecente da puntuación acadada, tendo en conta os informes de valoración emitidos polos avaliadores e que non se presentaron solicitudes na modalidade B.
No artigo 21 da convocatoria regúlase a resolución e notificación destas axudas unha vez que a Comisión de Selección seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos nos artigos 18 e 19.
De acordo con isto,
Primeiro. Conceder as axudas dos procedementos IN853A e IN853C correspondentes ás modalidades A e C da convocatoria do ano 2022 do Programa de unidades mixtas de investigación que figuran respectivamente como anexos I e II a esta resolución por orde decrecente de puntuación por un importe total de 9.791.271,16 euros coa seguinte distribución por anualidades:
O pagamento destas axudas realizarase conforme ao establecido no artigo 29 da resolución de convocatoria.
Para a xustificación da subvención deberá presentarse a documentación indicada nos artigos 27 e 28 da convocatoria nos prazos establecidos no artigo 26.
Segundo. Declarar deserto o procedemento IN853B correspondente á modalidade B da convocatoria do ano 2022 do Programa de unidades de investigación, por non terse presentado ningunha solicitude.
Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da notificación desta resolución perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 12 de xullo de 2022
CORRECCIÓN DE ERROS. Orde do 25 de marzo de 2022 pola que se fixan os prezos privados por servizos prestados pola Axencia Galega da Calidade Alimentaria.
Consellería do Medio Rural — III. Outras disposicións — 20/07/2022

Advertidos erros na Orde do 25 de marzo de 2022 pola que se fixan os prezos privados por servizos prestados pola Axencia Galega da Calidade Alimentaria, publicada no
Diario Oficial de Galicia
núm. 67, do 6 de abril, cómpre facer a seguinte corrección:
Cómpre substituír a táboa correspondente a os servizos prestados polo Laboratorio Agrario e Fitopatolóxico de Galicia, páxinas 22075 a 22083, polo seguinte:
36.17.01 Servizos prestados polo Laboratorio Agrario e Fitopatolóxico de Galicia.
RESOLUCIÓN do 30 de xuño de 2022 pola que se modifica a Resolución do 5 de xullo de 2010 pola que se fai pública a composición e o funcionamento da mesa de contratación permanente nesta universidade.
Universidade de Vigo — III. Outras disposicións — 18/07/2022

Mediante Resolución reitoral do 5 de xullo de 2010 (DOG nº 140, do 23 de xullo) foi establecida a composición permanente da mesa de contratación da Universidade de Vigo e fixáronse as normas de funcionamento da mesma.
Posteriormente, por Resolución reitoral do 20 de xuño de 2018 (DOG nº 123, do 28 de xuño) modificábase o punto primeiro da devandita resolución establecéndose unha nova composición da mesa de contratación. Respecto diso, e dado o novo deseño de competencias, estímase oportuno cambiar as persoas designadas para presidir a mesa de contratación e a un vogal.
Por todo o anteriormente exposto, acórdase ditar a seguinte resolución:
Modificar o punto primeiro da Resolución do 5 de xullo de 2010 (na redacción dada pola Resolución reitoral do 20 de xuño de 2018) pola que se fai pública a composición e o funcionamento da mesa de contratación permanente da Universidade de Vigo nos parágrafos relativos á persoa que exercerá os labores de presidencia desta e dun dos vogais, que quedan redactados nos seguintes termos:
«Presidente/a: a persoa que ocupe o Vicerreitorado Relaciones coa Empresa, que poderá ser suplida en caso de vacante, ausencia ou enfermidade pola persoa que designe o reitor.
Vogal: Xefe da Sección de Contabilidade».
Esta resolución entrará en vigor desde a súa publicación no perfil do contratante da Universidade de Vigo, segundo o disposto no artigo 21 do Real decreto 817/2009.
Vigo, 30 de xuño de 2022
RESOLUCIÓN do 11 de xullo de 2022 pola que se corrixe a oferta de emprego público para o ano 2022.
Universidade de Santiago de Compostela — III. Outras disposicións — 18/07/2022

Advertidos erros no anexo VI da resolución publicada no Diario Oficial de Galicia núm. 103, do 31 de maio de 2022, nas categorías de catro prazas ofertadas, procédese á súa corrección.
Esta modificación non comporta ningunha alteración na oferta de emprego público autorizada para este exercicio.
Tendo en conta o anterior, no uso das atribucións conferidas polos estatutos desta universidade, aprobados polo Decreto 14/2014, do 30 de xaneiro,
Publicar a seguinte corrección.
Onde di:
Debe dicir:
Santiago de Compostela, 11 de xullo de 2022
ORDE do 12 de xullo de 2022 pola que se concede a Medalla Emilia Pardo Bazán para o recoñecemento de accións relevantes en prol da igualdade entre mulleres e homes.
Consellería de Promoción do Emprego e Igualdade — III. Outras disposicións — 18/07/2022

O Decreto 53/2019 prevé a concesión, con carácter anual, de ata un máximo de tres condecoracións, baixo a denominación Medalla Emilia Pardo Bazán, para o recoñecemento de accións relevantes en prol da igualdade entre mulleres e homes, coa finalidade de recoñecer publicamente as accións desenvolvidas na Comunidade Autónoma de Galicia por parte de persoas, colectivos, entidades ou institucións, tanto públicas como privadas, que teñan contribuído e destacado na defensa da igualdade de dereitos e oportunidades entre mulleres e homes.
O artigo 14 do Decreto 53/2019 prevé que a concesión da medalla se efectuará por orde da persoa titular da consellería con competencias en materia de igualdade, a quen lle corresponderá adoptar a decisión de outorgar a medalla ás persoas propostas pola Comisión de Valoración.
Tendo en conta a proposta efectuada pola Comisión de Valoración o día 11 de xullo de 2022 e o previsto no artigo antes indicado, mediante esta orde concédese a Medalla Emilia Pardo Bazán ás persoas e entidades que se indican a seguir.
Polo exposto,
Conceder a Medalla Emilia Pardo Bazán a:
– Cristina Fernández Pasantes.
– Asociación Integro.
– Fundación María José Jove.
Santiago de Compostela, 12 de xullo de 2022
CORRECCIÓN DE ERROS. Orde do 7 de xuño de 2022 pola que se establecen as bases reguladoras para a concesión de axudas a entidades locais de Galicia para o financiamento de actuacións destinadas ao fomento da prevención, reutilización e recollida en proximidade de residuos municipais, cofinanciadas polos fondos do Programa de economía circular e do Plan de impulso ao ambiente-PIMA residuos, e se procede á súa convocatoria en réxime de concorrencia competitiva para os anos 2022 e 2023 (código de procedemento MT975N).
Consellería de Medio Ambiente, Territorio e Vivenda — III. Outras disposicións — 18/07/2022

Advertidos erros na dita orde, publicada no DOG núm. 118, do 21 de xuño de 2022, cómpre realizar as seguintes correccións:
Na páxina 35577, no artigo 14.3.b) da orde, onde di: «anexo VIII», debe dicir: «anexo VI».
Despois da páxina 35604, cómpre engadir o anexo VI.
DECRETO 128/2022, do 14 de xullo, polo que se concede a Medalla de Galicia na súa categoría de ouro.
Vicepresidencia Segunda e Consellería de Presidencia, Xustiza e Deportes — III. Outras disposicións — 15/07/2022

O artigo 4 do Decreto 1/1991, do 11 de xaneiro, polo que se regula a concesión da Medalla de Galicia, establece as medallas que, anualmente, se poderán outorgar nas súas distintas categorías.
Tendo en conta o previsto no artigo antes indicado, o Goberno galego ten a vontade de outorgarlles a súa máis alta distinción ás persoas que se indican a seguir.
Polo tanto, por proposta do vicepresidente segundo e conselleiro de Presidencia, Xustiza e Deportes e logo do acordo do Consello da Xunta de Galicia na súa reunión do día catorce de xullo de dous mil vinte e dous,
Conceder a Medalla de Ouro de Galicia a:
– Julián Barrio Barrio.
– Paolo Caucci von Saucken.
– Begoña Valdomar Insua, en nome dos hospitaleiros do Camiño de Santiago.
– Asociación Discamino.
– José Carro Otero, a título póstumo.
Santiago de Compostela, catorce de xullo de dous mil vinte e dous
ORDE do 6 de xullo de 2022 pola que se conceden axudas para financiar actividades das confederacións e federacións de nais e pais do alumnado e das asociacións de nais e pais do alumnado de centros de educación especial para o ano 2022.
Consellería de Cultura, Educación, Formación Profesional e Universidades — III. Outras disposicións — 14/07/2022

Mediante a Orde do 18 de marzo de 2022 (DOG do 1 de abril), a Consellería de Cultura, Educación e Universidade convocou axudas para financiar actividades das confederacións e federacións de nais e pais do alumnado e das asociacións de nais e pais do alumnado de centros de educación especial para o ano 2022.
Reunida a comisión prevista no artigo 14 da citada orde, de acordo coa proposta formulada por ela e de conformidade co artigo 13 da orde de referencia,
Primeiro. Concederlles as axudas, nas contías que se sinalan, ás confederacións, federacións de nais e pais do alumnado e ás asociacións de nais e pais do alumnado de centros de educación especial relacionadas no anexo I.
Segundo. Excluír a ANPA que figura no anexo II por non ser dun centro de educación especial.
Terceiro. Para facer efectivo o pagamento das axudas, as beneficiarias presentarán electronicamente, de acordo co establecido no artigo 12 da orde de convocatoria, dirixida á Dirección Xeral de Centros e Recursos Humanos, Subdirección Xeral de Centros, Servizo de Apoio Económico e Axudas ao Estudo, antes do día 31 de outubro de 2022, a seguinte documentación:
a) A xustificación dos gastos realizados, mediante orixinais ou copias compulsadas de facturas e/ou nóminas e acreditación documental de que se efectuou o seu aboamento. Non se admiten recibos como xustificación dos gastos.
b) Unha declaración actualizada do anexo II publicado na Orde do 18 de marzo de 2022 (DOG do 1 de abril) pola que se convocan as axudas para o ano 2022.
Cuarto. Contra esta orde, que pon fin á vía administrativa, as interesadas poderán interpoñer o recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contado a partir do día seguinte ao da súa publicación no
Diario Oficial de Galicia
, de acordo co establecido no artigo 10.1.a) da Lei 29/1998, do 13 de xullo, reguladora da xurisdición contencioso-administrativa.
Así mesmo, contra esta orde poderase recorrer potestativamente en reposición no prazo dun mes, ante o conselleiro de Cultura, Educación, Formación Profesional e Universidades, de acordo cos artigos 123 e 124 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 6 de xullo de 2022
CORRECCIÓN DE ERROS. Resolución do 6 de xullo de 2022 pola que se publica o Acordo do Consello de Dirección, do 28 de xuño de 2022, polo que se modifica o Acordo do 30 de xullo de 2018 polo que se aproban as bases reguladoras das axudas para a preparación e realización de proxectos de cooperación entre grupos de desenvolvemento rural, ao abeiro da medida Leader (submedida 19.3), cofinanciadas co Fondo Europeo Agrícola de Desenvolvemento Rural no marco do Programa de desenvolvemento rural (PDR) de Galicia 2014-2020 (código de procedemento MR710A).
Axencia Galega de Desenvolvemento Rural — III. Outras disposicións — 21/07/2022

Advertido erro na citada resolución, publicada no
Diario Oficial de Galicia
número 134, do 14 de xullo de 2022, cómpre realizar a siguiente corrección:
Na páxina 39.958, ao final do texto da resolución, deben engadirse os seguintes anexos para a tramitación das axudas:
ORDE do 14 de xullo de 2022 pola que se dispón a renovación dun vogal no Consello de Administración da Autoridade Portuaria da Coruña.
Consellería do Mar — II. Autoridades e persoal — 26/07/2022

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
A renovación de Javier Suárez García como vogal representante da Administración xeral do Estado no Consello de Administración da Autoridade Portuaria da Coruña.
Santiago de Compostela, 14 de xullo de 2022
CORRECCIÓN DE ERROS. Decreto 119/2022, do 23 de xuño, polo que se establece a estrutura orgánica da Consellería de Cultura, Educación, Formación Profesional e Universidades.
Consellería de Cultura, Educación, Formación Profesional e Universidades — I. Disposicións xerais — 27/07/2022

Advertidos erros no citado decreto, publicado no
Diario Oficial de Galicia
número 126, do 4 de xullo de 2022, cómpre efectuar as seguintes correccións:
Na páxina 37876, onde di: «O Comité Asesor do Camiño de Santiago, regulado polo Decreto 93/2017, do 14 de setembro», debe dicir: «O Consello Asesor dos Camiños de Santiago, regulado polo Decreto 93/2017, do 14 de setembro».
Nas páxinas 37937 e 37938, onde di: «O Centro Galego da Innovación da Formación Profesional, con sede en Ourense, é un centro educativo, de apoio á docencia educativa e encargado da investigación e da innovación aplicada e a transferencia dos resultados dos proxectos de I+D+i a todos os centros que impartan formación profesional na Comunidade Autónoma de Galicia, que dependente orgánica e funcionalmente da Dirección Xeral de Formación Profesional, e ten como finalidades:», debe dicir: «O Centro Galego da Innovación da Formación Profesional, con sede en Ourense, é un centro de apoio á docencia educativa e encargado da investigación e da innovación aplicada e a transferencia dos resultados dos proxectos de I+D+i a todos os centros que impartan formación profesional na Comunidade Autónoma de Galicia, dependente orgánica e funcionalmente da Dirección Xeral de Formación Profesional, e ten como finalidades:».
RESOLUCIÓN do 15 de xullo de 2022 pola que se acorda a ampliación de prazo para a presentación de solicitudes no procedemento regulado na Resolución do 9 de maio de 2022 pola que se aproban e se publican as bases reguladoras da III edición dos Premios de innovación en saúde no Sistema público de saúde de Galicia 2022 e se procede á súa convocatoria (código de procedemento SA304A).
Axencia Galega para a Xestión do Coñecemento en Saúde — III. Outras disposicións — 26/07/2022

O día 27 de maio publicouse no DOG núm. 101 a Resolución do 9 de maio de 2022 pola que se aproban e se publican as bases reguladoras da III edición dos Premios de innovación en saúde no Sistema Público de Saúde de Galicia 2022 e se procede á súa convocatoria (código de procedemento SA304A). O prazo para a presentación de solicitudes é de dous meses contado a partir do día seguinte ao da publicación no Diario Oficial de Galicia e este remata o 27 de xullo de 2022.
As candidaturas proveñen, por unha banda, na modalidade de profesionais de persoal ao servizo do Sistema Público de Saúde de Galicia que desenvolva unha idea innovadora no Sistema sanitario galego. Os outros potenciais participantes neste procedemento na modalidade de pacientes, son persoas físicas (pacientes, coidadores, etc), organizacións ou asociacións de pacientes sen ánimo de lucro.
A crise da COVID-19 repercutiu no desenvolvemento da actividade asistencial e obrigou á reestruturación organizativa, imposibilitando o desfrute das vacacións do persoal sanitario nos momentos de maior presión asistencial.
Tendo en conta a data de remate do prazo de presentación de candidaturas, a singularidade dos premios e as persoas e entidades a que van dirixidos, entre elas persoal do Sistema Público de Saúde de Galicia, resulta aconsellable, para promover e facilitar a participación nestes premios, ampliar o prazo de presentación de solicitudes establecido na convocatoria.
Polo exposto,
1. Modificar o prazo de presentación de solicitudes ata o día 16 de setembro de 2022, polo que resulta ampliado o prazo regulado no artigo 19 da citada resolución.
2. Esta modificación, unha vez publicada no Diario Oficial de Galicia, non implicará apertura dun novo prazo para presentar novas solicitudes.
Santiago de Compostela, 15 de xullo de 2022
EXTRACTO da Resolución do 18 de xullo de 2022 pola que se amplía o crédito dispoñible establecido na Resolución do 15 de marzo de 2021 pola que se dá publicidade do Acordo do Consello de Dirección que aproba as bases reguladoras das axudas para o desenvolvemento do Plan Foexga 2021-2022, cofinanciado polo Fondo Europeo de Desenvolvemento Rexional, no marco do programa operativo Feder Galicia 2014-2020 (código de procedemento IG422B), así como a selección de entidades colaboradoras que participarán na súa xestión (código de procedemento IG422A), e se procede á súa convocatoria en réxime de concorrencia non competitiva.
Instituto Galego de Promoción Económica — III. Outras disposicións — 26/07/2022

BDNS (Identif.): 554643.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro.
Ampliación do crédito orzamentario
Amplíase en 900.000 € o orzamento máximo da anualidade 2022, con cargo á partida orzamentaria 06.A1-741A-7708, que queda establecido do seguinte xeito: 600.000 € no ano 2021 e 2.300.000 € no ano 2022.
Santiago de Compostela, 18 de xullo de 2022
RESOLUCIÓN do 18 de xullo de 2022 pola que se amplía o crédito dispoñible establecido na Resolución do 15 de marzo de 2021 pola que se dá publicidade do Acordo do Consello de Dirección que aproba as bases reguladoras das axudas para o desenvolvemento do Plan Foexga 2021-2022, cofinanciado polo Fondo Europeo de Desenvolvemento Rexional, no marco do programa operativo Feder Galicia 2014-2020 (código de procedemento IG422B), así como a selección de entidades colaboradoras que participarán na súa xestión (código de procedemento IG422A), e se procede á súa convocatoria en réxime de concorrencia non competitiva.
Instituto Galego de Promoción Económica — III. Outras disposicións — 26/07/2022

No
Diario Oficial de Galicia
número 58, do 26 de marzo de 2021, publicouse a Resolución do 15 de marzo de 2021 pola que se dá publicidade do Acordo do Consello de Dirección que aproba as bases reguladoras das axudas para o desenvolvemento do Plan Foexga 2021-2022, cofinanciado polo Fondo Europeo de Desenvolvemento Rexional, no marco do programa operativo Feder Galicia 2014-2020 (código de procedemento IG422B), así como a selección de entidades colaboradoras que participarán na súa xestión (código de procedemento IG422A), e se procede á súa convocatoria en réxime de concorrencia non competitiva.
No punto cuarto da resolución establecíase un crédito inicial de 2.000.000 €, coa seguinte distribución plurianual: 600.000 € para o ano 2021 e 1.400.000 € para o ano 2022, así como que o director xeral do Igape ampliaría o crédito no caso de que o crédito actual sexa insuficiente para atender todas as solicitudes presentadas, logo de declaración da súa dispoñibilidade, nos termos referidos no artigo 30.2 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia, mediante resolución publicada para o efecto.
Tendo en conta que a programación correspondente á convocatoria está resultando de moita aceptación, polo que se están a producir incrementos nos custos das accións realizadas, é necesario un incremento de crédito de 900.000 € para o ano 2022, para atender a demanda que se está a xerar. Declárase a existencia de crédito dispoñible pola existencia de remanentes doutras convocatorias financiadas con cargo ao mesmo crédito ou a créditos incluídos no mesmo programa.
Na súa virtude e de conformidade coas facultades que teño conferidas,
Amplíase en 900.000 € o orzamento máximo da anualidade 2022, previsto no punto cuarto da Resolución do 15 de marzo de 2021 pola que se dá publicidade do Acordo do Consello de Dirección que aproba as bases reguladoras das axudas para o desenvolvemento do Plan Foexga 2021-2022, cofinanciado polo Fondo Europeo de Desenvolvemento Rexional, no marco do programa operativo Feder Galicia 2014-2020 (código de procedemento IG422B), así como a selección de entidades colaboradoras que participarán na súa xestión (código de procedemento IG422A), e se procede á súa convocatoria en réxime de concorrencia non competitiva, que queda establecido do seguinte xeito:
Santiago de Compostela, 18 de xullo de 2022
CORRECCIÓN DE ERROS. Resolución do 31 de marzo de 2022 pola que se convoca o programa de autoformación para o persoal ao servizo das administracións territoriais, institucionais e entes públicos instrumentais do sector público da Comunidade Autónoma, así como para o persoal da Administración de xustiza de Galicia e de administración e servizos (PAS) das tres universidades do Sistema universitario de Galicia (SUG).
Escola Galega de Administración Pública — III. Outras disposicións — 26/07/2022

Advertido erro na referida resolución, publicada no DOG número 66, do 5 de abril de 2022, cómpre facer a seguinte corrección:
– Na páxina 21771, onde di: «1. Para superar as probas de avaliación, o alumnado deberá responder de forma correcta un 60 % das preguntas do exame, que será de tipo test. As respostas incorrectas non descontarán acertos.», debe dicir: «1. Para superar as probas de avaliación, o alumnado deberá responder de forma correcta un 50 % das preguntas do exame, que será de tipo test. As respostas incorrectas non descontarán acertos.».
RESOLUCIÓN do 15 de xullo de 2022, da Secretaría Xeral de Política Lingüística, pola que se conceden subvencións ás entidades locais de Galicia para a promoción do uso da lingua galega, ao abeiro da convocatoria regulada na Orde do 17 de marzo de 2022.
Consellería de Cultura, Educación, Formación Profesional e Universidades — III. Outras disposicións — 26/07/2022

A Orde do 17 de marzo de 2022 regula a convocatoria e a concesión de subvencións ás entidades locais de Galicia para a promoción do uso da lingua galega (DOG núm. 62, do 30 de marzo).
Logo de ver os informes-proposta formulados pola comisión constituída ao abeiro do artigo 17 da dita convocatoria e polo órgano instrutor que recolle o artigo 15, e en virtude das facultades que me confire a Orde do 9 de febreiro de 2021 de delegación de competencias nos órganos superiores e de dirección e nas xefaturas territoriais da Consellería de Cultura, Educación, Formación Profesional e Universidades, esta secretaría xeral
Primeiro. A concesión de axudas, na contía que se indica, aos proxectos relacionados no anexo. Ao abeiro desta convocatoria na valoración realizada non hai ningunha desestimación.
Segundo. De conformidade co artigo 4.2.b) da Lei 1/2016, do 18 de xaneiro, de transparencia e bo goberno da Comunidade Autónoma de Galicia, e co previsto no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, a Secretaría Xeral fará públicos os datos relevantes referidos ás axudas e subvencións concedidas, así como as sancións impostas aos beneficiarios.
Contra esta resolución, que esgota a vía administrativa, os interesados poderán interpoñer recurso potestativo de reposición ante a persoa titular da Secretaría Xeral de Política Lingüística, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, quen resolverá por delegación do conselleiro de Cultura, Educación, Formación Profesional e Universidades, de acordo co establecido na Orde do 24 de marzo de 2021, ou ben directamente recurso contencioso-administrativo no prazo de dous meses ante o Tribunal Superior de Xustiza de Galicia.
Santiago de Compostela, 15 de xullo de 2022
EXTRACTO da Orde do 7 de xullo de 2022 pola que se regula o réxime de axudas a centros privados concertados para a realización de probas de nivel lingüístico para o alumnado que realice os seus estudos no ano 2022 (código de procedemento ED531D).
Consellería de Cultura, Educación, Formación Profesional e Universidades — III. Outras disposicións — 26/07/2022

BDNS (Identif.): 640006.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarios
Esta convocatoria está destinada a todos os centros privados concertados non universitarios dependentes da Consellería de Cultura, Educación, Formación Profesional e Universidades nos cales se impartan ensinanzas de educación secundaria obrigatoria, bacharelato e/ou formación profesional.
Segundo.
Obxecto
1. Esta orde ten por obxecto regular o procedemento de solicitude e concesión de axudas, en réxime de concorrencia competitiva, a centros privados concertados que impartan ensinanzas de educación secundaria, bacharelato e/ou formación profesional para a realización de probas de nivel lingüístico para o alumnado (código de procedemento ED531D).
2. O procedemento de concesión destas axudas tramitarase en réxime de concorrencia competitiva.
Terceiro.
Bases reguladoras
Orde do 7 de xullo de 2022 pola que se regula o réxime de axudas a centros privados concertados para a realización de probas de nivel lingüístico para o alumnado que realice os seus estudos no ano 2022 (código de procedemento ED531D).
Cuarto.
Financiamento e contía das axudas
1. O financiamento das axudas previstas nesta orde efectuarase con cargo á partida orzamentaria 10.30.423A.780.3, por un importe máximo de 150.000,00 €, con cargo ao orzamento de 2022.
2. Ao abeiro do disposto no artigo 25.2 do citado Decreto 11/2009, a concesión das subvencións condiciónase á existencia de crédito adecuado e suficiente no momento da resolución da concesión.
Quinto.
Prazo de presentación de solicitudes
O prazo de presentación de solicitudes será 1 mes contado a partir do día seguinte á publicación desta orde no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Se o último día de prazo for inhábil, entenderase prorrogado ao primeiro día hábil seguinte e, se no mes do vencemento non houbese día equivalente ao inicial do cómputo, entenderase que o prazo expira o último do mes.
Santiago de Compostela, 7 de xullo de 2022
CORRECCIÓN DE ERROS. Resolución do 10 de xuño de 2022, da Dirección Xeral de Relacións Laborais, pola que se dispón a inscrición no rexistro e a publicación da acta da reunión da Comisión negociadora do convenio colectivo autonómico de centros especiais de emprego de Galicia en que se actualizan as táboas salariais correspondentes ao ano 2022.
Consellería de Promoción do Emprego e Igualdade — III. Outras disposicións — 27/07/2022

Advertido erro na devandita resolución, publicada no
Diario Oficial de Galicia
número 130, do venres 8 de xullo de 2022, efectúase a seguinte corrección:
Na páxina 39024, na táboa I, e na páxina 39025, na táboa II, onde di: «Actualizado 2021», debe dicir: «Actualizado 2022».
DECRETO 131/2022, do 19 de xullo, polo que se nomea presidenta do Consello Galego de Relacións Laborais a Antía Sández Callejo.
Presidencia da Xunta de Galicia — II. Autoridades e persoal — 27/07/2022

En virtude do establecido no artigo 9 da Lei 5/2008, do 23 de maio, pola que se regula o Consello Galego de Relacións Laborais, e no artigo 13 do seu Regulamento de réxime interno de organización e funcionamento, publicado no DOG número 221, do 13 de novembro de 2008, e de conformidade coa proposta formulada pola conselleira de Promoción do Emprego e Igualdade, logo da súa aprobación por cada unha das dúas representacións que integran o Pleno do Consello Galego de Relacións Laborais reunido para o efecto,
Artigo único
Nomear presidenta do Consello Galego de Relacións Laborais a Antía Sández Callejo.
Santiago de Compostela, dezanove de xullo de dous mil vinte e dous
RESOLUCIÓN do 27 de xullo de 2022, da Dirección Xeral de Ordenación en Innovación Educativa, pola que se resolve definitivamente a relación de centros docentes autorizados para a implantación do bacharelato de excelencia en Ciencias e Tecnoloxía (STEMbach), para o curso 2022/23.
Consellería de Cultura, Educación, Formación Profesional e Universidades — III. Outras disposicións — 10/08/2022

De conformidade co establecido no punto décimo noveno da Resolución do 25 de maio de 2022, da Secretaría Xeral de Educación e Formación Profesional pola que se regula o bacharelato de excelencia en Ciencias e Tecnoloxía (STEMbach), para o curso 2022/23, esta dirección xeral
Primeiro. Publicar a relación definitiva de centros autorizados para a súa implantación e continuidade durante o curso 2022/23, segundo se relaciona:
Segundo. Contra esta resolución, que non esgota a vía administrativa, as persoas interesadas poderán interpor recurso de alzada ante a persoa titular da Consellería de Cultura, Educación, Formación Profesional e Universidades no prazo dun mes, contado a partir do día seguinte ao da publicación desta resolución no
Diario Oficial de Galicia
, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de xullo de 2022